इंडोनेशिया
इंडोनेशिया गणराज्य (दीपांतर (दीपान्तर) गणराज्य) दक्षिण पूर्व एशिया और ओशिनिया में स्थित एक विशाल देश है। जिसकी राजधानी जकर्ता से (कालिमन्तन ) नूसन्तारा हो गयी है एवं यह 17,508 द्वीपों वाले इस देश की जनसंख्या लगभग 27 करोड़ है, यह दुनिया का चौथा सबसे अधिक आबादी और दुनिया में सबसे बड़ी मुस्लिम आबादी वाला देश है। देश की राजधानी जकार्ता है। देश की जमीनी सीमा पापुआ न्यू गिनी, पूर्वी तिमोर और मलेशिया के साथ मिलती है, जबकि अन्य पड़ोसी देशों सिंगापुर, फिलीपींस, ऑस्ट्रेलिया और भारत का अंडमान और निकोबार द्वीप समूह क्षेत्र शामिल है।
दोहा, क़तर
दोहा () अरब देशों में से एक, फ़ारस की खाड़ी में स्थित प्रायद्वीपीय देश क़तर की राजधानी और यहाँ का सबसे बड़ा नगर है। यह शहर इस देश के पूर्वी तट पर स्थित है और देश का प्रमुख आर्थिक केंद्र है। दोहा शहर की कुल आबादी 13,51,000 है जबकि इसके उपनगरीय क्षेत्रों को शामिल किया जाय तो कुल जनसंख्या लगभग 15 लाख के आसपास है। यह क़तर का सबसे तेजी से बढ़ता हुआ शहर है और देश की लगभग आधी आबादी इस शहर या इसके उपनगरीय इलाके में रहती है।